|  |
| --- |
| **Belga Királyság** |
| \_\_\_\_\_\_\_\_\_ |
|  |
| **A KÖZEGÉSZSÉGÜGYÉRT, AZ ÉLELMISZERLÁNC BIZTONSÁGÁÉRT ÉS A KÖRNYEZETVÉDELEMÉRT FELELŐS SZÖVETSÉGI KÖZSZOLGÁLAT** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |
| **Királyi rendelet egyes hasonló termékek gyártásának és forgalomba hozatalának tilalmáról**  |
|  |
| **FÜLÖP, a belgák királya,**  |
|  |
| Üdvözlet a jelenlevőknek és az ezután érkezőknek! |
|  |
| Tekintettel az 1989. március 22-i törvénnyel módosított, az élelmiszerek és egyéb termékek tekintetében a fogyasztók egészségének védelméről szóló, 1977. január 24-i törvény 6. cikke (1) bekezdésének a) pontjára, valamint 18. cikkének (1) pontjára, melynek helyébe az 1989. március 22-i törvény lépett, és amelyet a 2003. december 22-i törvény módosított; |
|  |
| tekintettel a Pénzügyi Felügyelőség XXX-án/-én kiadott véleményére; |
|  |
| tekintettel a költségvetésért felelős államtitkár XXX-án/-én kiadott beleegyezésére; |
|  |
| tekintettel a XXX-i rendeletnek a 2013. december 15-i törvény 6. és 7. cikkével összhangban végzett hatásvizsgálatára, amely az adminisztráció egyszerűsítésére vonatkozóan számos rendelkezést tartalmaz; |
|  |
| tekintettel a műszaki szabályokkal és az információs társadalom szolgáltatásaira vonatkozó szabályokkal kapcsolatos információszolgáltatási eljárás megállapításáról szóló, 2015. szeptember 9-i (EU) 2015/1535 európai parlamenti és tanácsi irányelv 5. cikke (1) bekezdése értelmében az Európai Bizottság részére XXX-án/-én elküldött értesítésre;[tekintettel az Európai Bizottságnak a ....................... napján kelt, ........ számú közleményt követő észrevételére;]tekintettel az Államtanácsnak az 1973. január 12-én egységes szerkezetbe foglalt, Államtanácsról szóló törvény 84. cikke 1. §-a (1) bekezdésének 2. pontja alapján XXX-án/-én kiadott XX sz. véleményére; |
|  |
| a közegészségügyi miniszter javaslatára,  |
|  |
| AZ ALÁBBIAKAT RENDELTEM ÉS RENDELEM EL: |
|  |
| **1. cikk** **Fogalommeghatározások**E rendelet alkalmazásában:(1) nikotinos tasak: bármely olyan, szájon át történő felhasználásra szánt dohánymentes termék, amely részben vagy egészben szintetikus vagy természetes nikotint tartalmaz por, kisebb darabkák vagy paszta formájában, vagy ezek bármilyen kombinációjában, ideértve különösen a tasakos vagy porózus tasakos kiszerelésű termékeket;(2) kannabinoidos tasak: bármely olyan, szájon át történő felhasználásra szánt termék, amely egy vagy több kannabinoidot vagy ezek származékait tartalmazza – por, kisebb darabkák vagy paszta formájában vagy ezek bármely kombinációjában, beleértve a tasakos vagy porózus tasakos kiszerelésű termékeket;(3) forgalomba hozatal: a termékeknek a belgiumi fogyasztók rendelkezésére bocsátása – a termékek előállítási helyétől függetlenül – fizetés ellenében vagy anélkül, beleértve a távértékesítést is;(4) gyártó: bármely természetes vagy jogi személy, aki/amely terméket gyárt vagy terveztet vagy gyártat, és a terméket saját neve vagy védjegye alatt forgalmazza;(5) belgiumi importőr: a Belgium területére behozott termékek ártalmatlanítására jogosult tulajdonos vagy személy;(6) kiskereskedő: minden olyan értékesítési hely, ahol a termékeket forgalomba hozzák, beleértve a természetes személy általi forgalomba hozatalt. |
|  |
| **2. cikk Tiltás**Tilos nikotinos tasakokat és kannabinoidos tasakokat forgalomba hozni.  |
|  |
| **3. cikk Büntetőjogi szankciók**1. §A jelen rendelet 2. cikkében felsorolt termékeket az élelmiszerek és egyéb termékek tekintetében a fogyasztók egészségének védelméről szóló 1977. január 24-i törvény 18. cikke értelmében károsnak kell tekinteni.2. § E rendelet megsértésének eseteit az 1977. január 24-i törvény fent említett rendelkezéseivel összhangban felkutatják, felderítik és büntetőeljárás alá vonják.3. § Az élelmiszerek és egyéb termékek tekintetében a fogyasztók egészségének védelméről szóló, 1977. január 24-i törvény 13. cikkében említett szankciókkal sújtandó az e rendelet 2. cikkében foglalt tilalom megsértése.4. §A gyártó, a belgiumi importőr és a kiskereskedő felelősségre vonható a jelen rendelet 2. cikkének be nem tartása miatt. |
|  |
| **4. cikk Hatálybalépés**Ez a rendelet a Belga Közlönyben való közzétételétől számított három hónap elteltével lép hatályba, kivéve a kiskereskedők esetét, amelyek tekintetében ez a rendelet hat hónappal a Belga Közlönyben való közzététel után lép hatályba. |
|  |
| **5. cikk Záró rendelkezés** E rendelet végrehajtásáért a közegészségügyi miniszter felel.  |
| A Király nevében: |
|  |
| a közegészségügyi miniszter, |
|  |
| Frank VANDENBROUCKE |